**projektas**

**reg. Nr. T-121**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio R. JONIŠKĖLIO GABRIELĖS PETKEVIČAITĖS-BITĖS GIMNAZIJAI didžiausio leistino pareigybių (etatų) skaičiaus patvirtinimo**

2019 m. birželio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (su visais aktualiais pakeitimais) 4 straipsnio 2 dalimi, Pasvalio r. Joniškėlio Gabrielės Petkevičaitės-Bitės gimnazijos nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-194 „Dėl Pasvalio r. Joniškėlio Gabrielės Petkevičaitės-Bitės gimnazijos nuostatų patvirtinimo“ (su visais aktualiais pakeitimais), 27 punktu ir atsižvelgdama į Pasvalio r. Joniškėlio Gabrielės Petkevičaitės-Bitės gimnazijos 2019 m. gegužės 17 d. raštą Nr. SR-82 ,,Dėl pareigybių (etatų), finansuojamų iš lėšų ugdymo procesui organizuoti, valdyti ir švietimo pagalbai teikti, skaičiaus pakeitimo“ ir į 2019 m. gegužės 23 d. raštą Nr. SR-91 „Dėl pareigybių (etatų) finansuojamų iš lėšų ugdymo procesui organizuoti, valdyti ir švietimo pagalbai teikti skaičiaus pakeitimo ir lėšų sutaupymo“ Pasvalio rajono savivaldybės taryba nusprendžia:

 1. Patvirtinti Pasvalio r. Joniškėlio Gabrielės Petkevičaitės-Bitės gimnazijai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 61,11 etato.

 2. Pripažinti netekusiu galios Pasvalio rajono savivaldybės tarybos 2018 m. rugsėjo 26 d. sprendimą Nr. T1-187 ,,Dėl Pasvalio r. Joniškėlio Gabrielės Petkevičaitės-Bitės gimnazijai didžiausio leistino pareigybių (etatų) skaičiaus patvirtinimo“;

 3. Sprendimas įsigalioja nuo 2019 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto vyr. specialistė

Virginija Bajoriūnaitė

2019-05-23

Suderinta DVS Nr. RTS-134

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| **Dėl pasvalio R. JONIŠKĖLIO GABRIELĖS PETKEVIČAITĖS-BITĖS GIMNAZIJAI didžiausio leistino pareigybių (etatų) skaičiaus patvirtinimo** |

2019-05-23

Pasvalys

1. **Problemos esmė.**

 Atsižvelgiant į mažėjantį mokinių skaičių ir įvertinus lėšų poreikį, nuo 2019 m. rugsėjo 1 d. keičiamas Joniškėlio Gabrielės Petkevičaitės-Bitės gimnazijos didžiausias leistinas pareigybių (etatų) skaičius.

1. **Kokios siūlomos naujos teisinio reguliavimo nuostatos ir kokių rezultatų laukiama.**

 Patvirtinamas Joniškėlio Gabrielės Petkevičaitės-Bitės gimnazijai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 61,11.

 Joniškėlio Gabrielės Petkevičaitės-Bitės gimnazijai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius buvo 62,01. Atsižvelgiant į mokinių skaičiaus mažėjimą ir sumažėjusi finansavimą mokyklos ugdymo proceso organizavimui ir valdymui, optimizuojamas etatų skaičius: mažinama po 0,5 et. direktoriaus pavaduotojo ugdymui ir socialinio pedagogo bei po 0,25 et. bibliotekininko ir skaityklos vedėjo; pridedama 0,6 et. mokytojo padėjėjo.

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**

 Etatų skaičiaus peržiūrėjimas gimnazijai leis sutaupyti per metus 13872,00 Eur.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti**

Nėra.

**6. Sprendimo projekto iniciatoriai**

Pasvalio r. Joniškėlio Gabrielės Petkevičaitės-Bitės gimnazija.

1. **Sprendimo projekto rengimo metu gauti specialistų vertinimai ir išvados**

Nėra.

 PRIDEDAMA.

 1. Pasvalio r. Joniškėlio Gabrielės Petkevičaitės-Bitės gimnazijos 2019 m. gegužės 19 d. raštas Nr. SR-82 ,,Dėl pareigybių (etatų), finansuojamų iš lėšų ugdymo procesui organizuoti, valdyti ir švietimo pagalbai teikti, skaičiaus pakeitimo“.

 2. Pasvalio r. Joniškėlio Gabrielės Petkevičaitės-Bitės gimnazijos 2019 m. gegužės 23 d. raštas Nr. SR-91 ,,Dėl pareigybių (etatų), finansuojamų iš lėšų ugdymo procesui organizuoti, valdyti ir švietimo pagalbai teikti, skaičiaus pakeitimo“.

Švietimo ir sporto skyriaus Virginija Bajoriūnaitė

vyriausioji specialistė